10. การควบคุมภายใน

ในการประชุมคณะกรรมการครั้งที่ 11 (ชุดที่ 7) เมื่อวันที่ 13 มีนาคม 2544
โดยมีกรรมการตรวจสอบ 2 คน เข้าร่วมประชุมด้วย
คณะกรรมการได้ประเมินระบบการควบคุมภายใน โดยการซักถามข้อมูลจากฝ่ายบริหารแล้ว
สรุปได้ว่า

1.  บริษัทมีการกำหนดเป้าหมาย และทบทวนเป้าหมายที่กำหนดไว้เพื่อเป็นแนวทางในการปฏิบัติงาน

2.  บริษัทฯ
    มีการจัดองค์กรมีระเบียบข้อบังคับเกี่ยวกับการปฏิบัติงานและมีระเบียบวิธีปฏิบัติงานในธุรกรรมด้านการเงินและการบริหารทั่วไปที่รัดกุมเพื่อป้องกันการทุจริต

3.  ฝ่ายบริหารของบริษัทฯ ได้มีการพิจารณาถึงการดำเนินธุรกิจของบริษัทฯ
    ว่ามีปัจจัยใดบ้างที่เป็นความเสี่ยงทั้งที่มาจากภายนอกและภายใน
    และมีการวิเคราะห์ว่าเหตุการณ์ใดที่จะทำให้ปัจจัยที่เป็นความเสี่ยงนั้นเกิดขึ้น

4.  บริษัทฯ
    มีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารไว้อย่างชัดเจนในแต่ละระดับ
    มีการแบ่งแยกหน้าที่ความรับผิดชอบอย่างชัดเจน

5.  การทำธุรกรรมกับผู้ถือหุ้นรายใหญ่ กรรมการ
    และผู้บริหารทำโดยคำนึงถึงประโยชน์สูงสุดของบริษัทฯ
    และเป็นไปตามปกติวิสัยและมีการปฏิบัติตามระเบียบ

6.  บริษัทฯ มีการติดตามการดำเนินงานในบริษัทร่วมอย่างสม่ำเสมอ

7.  บริษัทฯ มีมาตรการในการติดตามการดำเนินงานของบริษัทฯ ให้เป็นไปตามกฎหมายที่เกี่ยวข้อง

8.  ในการเสนอเรื่องให้คณะกรรมการพิจารณา บริษัทฯได้จัดให้มีข้อมูลที่สำคัญต่าง ๆ
    อย่างเพียงพอ เพื่อให้คณะกรรมการใช้ประกอบการตัดสินใจ
    โดยส่งหนังสือนัดประชุมอย่างน้อยภายในระยะเวลาขั้นต่ำตามกฎหมายกำหนด

9.  บริษัทฯ มีการจัดเก็บเอกสารประกอบการบันทึกบัญชีอย่างครบถ้วน เป็นหมวดหมู่
    และเก็บรักษาไว้ในที่ปลอดภัย

10. บริษัทฯ มีนโยบายการบัญชีตามหลักการบัญชีที่รับรองทั่วไป
    และเหมาะสมกับลักษณะธุรกิจของบริษัท

11. บริษัทฯ
    มีหน่วยงานตรวจสอบภายในที่สามารถปฏิบัติงานได้อย่างเป็นอิสระทำหน้าที่ตรวจสอบและประเมินผล
    การดำเนินกิจกรรมต่าง ๆ
    ภายในองค์กรว่าได้มีการปฏิบัติงานตามระบบการควบคุมภายในที่วางไว้อย่างสม่ำเสมอ
    การรายงานผลการตรวจสอบให้รายงานตรงต่อคณะกรรมการตรวจสอบ

ที่ ธก 74/44

  วันที่ 12 มีนาคม 2544

เรื่อง รายงานเกี่ยวกับระบบการควบคุมภายในและบัญชี

เรียน กรรมการผู้จัดการ

บริษัท สหพัฒนาอินเตอร์โฮลดิ้ง จำกัด (มหาชน)

ตามที่สำนักงานได้ตรวจสอบงบการเงินบริษัท สหพัฒนาอินเตอร์โฮลดิ้ง จำกัด (มหาชน)
สำหรับปีสิ้นสุดวันที่ 31 ธันวาคม 2543
ตามมาตรฐานการสอบบัญชีที่รับรองทั่วไปเพื่อแสดงความเห็นว่างบการเงินได้แสดงฐานะการเงิน
และผลการดำเนินงานโดยถูกต้องตามที่ควรในสาระสำคัญตามหลักการบัญชีที่รับรองทั่วไป
สำนักงานได้ศึกษาและประเมินประสิทธิภาพการควบคุมภายในด้านบัญชีของบริษัท
เพื่อประโยชน์ในการกำหนดขอบเขต วิธีการทดสอบและระยะเวลาที่ใช้ในการตรวจสอบ
โดยวัตถุประสงค์ของหนังสือฉบับนี้จัดทำเพื่อรายงานเรื่องที่พบระหว่างการตรวจสอบบัญชี

ฝ่ายจัดการของบริษัทเป็นผู้รับผิดชอบที่จะต้องจัดระบบการควบคุมภายในให้ดีขึ้น
และรักษาให้คงอยู่ในการควบคุมดูแลระบบการควบคุมภายใน
เพื่อให้แน่ใจว่าการควบคุมภายในที่สำคัญได้ดำเนินไปอย่างมีประสิทธิภาพ
เพื่อให้ฝ่ายจัดการมั่นใจว่าสินทรัพย์ได้ถูกจัดเก็บโดยปลอดภัย
จากความเสี่ยงรายการบัญชีได้บันทึกบัญชีโดยทันทีในจำนวนเงินที่ถูกต้องในบัญชีที่เหมาะสมในงวดบัญชีนั้น
ๆ และมีการอนุมัติและเป็นไปตามหลักการบัญชีที่รับรองทั่วไป

สำนักงานขอเรียนว่าวิธีการตรวจสอบมีวัตถุประสงค์เพื่อแสดงความเห็นต่องบการเงินดังนั้นอาจไม่พบจุดอ่อนของระบบการควบคุมภายในด้านการบัญชีที่มีสาระสำคัญที่ควรนำเสนอในที่นี้
สำนักงานขอขอบคุณเจ้าหน้าที่ของบริษัทที่ได้ให้ความร่วมมือในการตรวจสอบบัญชีของบริษัทเป็นอย่างดี

รายงานนี้จัดทำขั้นเพื่อให้ฝ่ายบริหารนำเสนอต่อคณะกรรมการกำกับหลักทรัพย์และตลาดหลักทรัพย์
และมิให้นำไปใช้เพื่อวัตถุประสงค์อื่น

[]

(นายนที แสงอุดมเลิศ)

ผู้สอบบัญชีรับอนุญาตเลขที่ 300